ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸੀਬੀਸੀ ਚੰਡੀਗੜ੍ਹ ਨੇ 'ਏਕ ਭਾਰਤ, ਸ੍ਰੇਸ਼ਠ ਭਾਰਤ' 'ਤੇ ਵੈਬੀਨਾਰ ਆਯੋਜਿਤ ਕੀਤਾ
“ਏਕ ਭਾਰਤ ਸ੍ਰੇਸ਼ਠ ਭਾਰਤ ਸਾਨੂੰ ਵਿਭਿੰਨ ਰਾਜਾਂ ਦੇ ਸੱਭਿਆਚਾਰ, ਪਕਵਾਨਾਂ, ਪਰੰਪਰਾਵਾਂ, ਭਾਸ਼ਾ ਅਤੇ ਟੂਰਿਜ਼ਮ ਦੀ ਵਿਲੱਖਣਤਾ ਨੂੰ ਖੋਜਣ ਅਤੇ ਮਨਾਉਣ ਦਾ ਮੌਕਾ ਦਿੰਦਾ ਹੈ” - ਏਡੀਜੀ, ਸੀਬੀਸੀ ਚੰਡੀਗੜ੍ਹ
ਕੇਂਦਰੀ ਸੰਚਾਰ ਬਿਊਰੋ, ਚੰਡੀਗੜ੍ਹ ਨੇ ਹਰਿਆਣਾ ਅਤੇ ਤੇਲੰਗਾਨਾ ਦੇ ਜੋੜੇ ਵਾਲੇ ਰਾਜਾਂ 'ਤੇ ਧਿਆਨ ਕੇਂਦ੍ਰਤ ਕਰਦੇ ਹੋਏ 'ਏਕ ਭਾਰਤ, ਸ੍ਰੇਸ਼ਠ ਭਾਰਤ' ਵਿਸ਼ੇ 'ਤੇ ਵੈਬੀਨਾਰ ਦਾ ਆਯੋਜਨ ਕੀਤਾ। ਵੈਬਿਨਾਰ ਹਰਿਆਣਾ ਅਤੇ ਤੇਲੰਗਾਨਾ ਦੇ ਭਾਈਵਾਲ ਰਾਜਾਂ ਦੀ ਸਮ੍ਰਿਧ ਸੱਭਿਆਚਾਰਕ ਵਿਭਿੰਨਤਾ ਦੀ ਆਪਸੀ ਸਮਝ ਨੂੰ ਵਧਾਉਣ ਦੀ ਦਿਸ਼ਾ ਵਿੱਚ ਇੱਕ ਕਦਮ ਹੈ।
ਮੁੱਖ ਭਾਸ਼ਣ ਦਿੰਦੇ ਹੋਏ, ਸ਼੍ਰੀ ਰਾਜਿੰਦਰ ਚੌਧਰੀ, ਏਡੀਜੀ, ਸੀਬੀਸੀ ਚੰਡੀਗੜ੍ਹ ਨੇ ਕਿਹਾ, “ਹਰਿਆਣਾ ਅਤੇ ਤੇਲੰਗਾਨਾ ਦੋਵੇਂ ਇੱਕ ਵਿਲੱਖਣ ਬੰਧਨ ਸਾਂਝਾ ਕਰਦੇ ਹਨ। ਦੋਵਾਂ ਰਾਜਾਂ ਦਾ ਵੱਖਰਾ ਇਤਿਹਾਸ ਅਤੇ ਸੱਭਿਆਚਾਰ ਹੈ। ਏਕ ਭਾਰਤ ਸ਼੍ਰੇਸ਼ਠ ਭਾਰਤ ਸਾਨੂੰ ਵਿਭਿੰਨ ਰਾਜਾਂ ਦੇ ਸੱਭਿਆਚਾਰ, ਪਕਵਾਨਾਂ, ਪਰੰਪਰਾਵਾਂ, ਭਾਸ਼ਾ ਅਤੇ ਟੂਰਿਜ਼ਮ ਦੀ ਵਿਲੱਖਣਤਾ ਨੂੰ ਖੋਜਣ ਅਤੇ ਮਨਾਉਣ ਦਾ ਮੌਕਾ ਦਿੰਦਾ ਹੈ। ਆਪਸੀ ਸਮਝ ਅਤੇ ਵਿਸ਼ਵਾਸ ਭਾਰਤ ਦੀ ਤਾਕਤ ਹੈ ਅਤੇ ਸਾਰੇ ਨਾਗਰਿਕਾਂ ਨੂੰ ਸੱਭਿਆਚਾਰਕ ਤੌਰ 'ਤੇ ਏਕੀਕ੍ਰਿਤ ਮਹਿਸੂਸ ਕਰਨਾ ਚਾਹੀਦਾ ਹੈ। ਇਸ ਨਵੀਨਤਾਕਾਰੀ ਉਪਾਅ ਦੇ ਜ਼ਰੀਏ, ਦੋਵਾਂ ਰਾਜਾਂ ਦੇ ਸੱਭਿਆਚਾਰ, ਪਰੰਪਰਾਵਾਂ ਅਤੇ ਪ੍ਰਥਾਵਾਂ ਦਾ ਗਿਆਨ ਦੋਵਾਂ ਰਾਜਾਂ ਦਰਮਿਆਨ ਇੱਕ ਵਧੀ ਹੋਈ ਸਮਝ ਅਤੇ ਬੰਧਨ ਵੱਲ ਅਗਵਾਈ ਕਰੇਗਾ, ਜਿਸ ਨਾਲ ਭਾਰਤ ਦੀ ਏਕਤਾ ਅਤੇ ਅਖੰਡਤਾ ਨੂੰ ਮਜ਼ਬੂਤੀ ਮਿਲੇਗੀ।
ਐਡੀਸ਼ਨਲ ਡਾਇਰੈਕਟਰ ਜਨਰਲ, ਸੀਬੀਸੀ ਚੰਡੀਗੜ੍ਹ ਸ਼੍ਰੀ ਰਾਜਿੰਦਰ ਚੌਧਰੀ ਵੈਬੀਨਾਰ ਦੌਰਾਨ ਮੁੱਖ ਭਾਸ਼ਣ ਦਿੰਦੇ ਹੋਏ
ਸਵਾਗਤੀ ਭਾਸ਼ਣ ਦਿੰਦੇ ਹੋਏ, ਸ਼੍ਰੀ ਵਿਵੇਕ ਵੈਭਵ, ਡਾਇਰੈਕਟਰ, ਸੈਂਟਰਲ ਬਿਊਰੋ ਆਵੑ ਕਮਿਊਨੀਕੇਸ਼ਨ, ਚੰਡੀਗੜ੍ਹ ਨੇ ਕਿਹਾ, “ਏਕ ਭਾਰਤ ਸ਼੍ਰੇਸ਼ਠ ਭਾਰਤ ਦਾ ਵਿਚਾਰ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੁਆਰਾ ਸਰਦਾਰ ਵੱਲਭ ਭਾਈ ਪਟੇਲ ਦੀ ਜਯੰਤੀ ਮਨਾਉਣ ਲਈ ਪੇਸ਼ ਕੀਤਾ ਗਿਆ ਸੀ। ਏਕ ਭਾਰਤ ਸ੍ਰੇਸ਼ਠ ਭਾਰਤ ਪ੍ਰੋਗਰਾਮ ਦਾ ਉਦੇਸ਼ ਵੱਖ-ਵੱਖ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਲੋਕਾਂ ਦਰਮਿਆਨ ਰਾਜ/ਯੂਟੀ ਜੋੜੀ ਦੀ ਧਾਰਨਾ ਰਾਹੀਂ ਪਰਸਪਰ ਸੁਮੇਲ ਨੂੰ ਵਧਾਉਣਾ ਅਤੇ ਆਪਸੀ ਸਮਝ ਨੂੰ ਵਧਾਉਣਾ ਹੈ।”
ਸ਼੍ਰੀ ਮਮੀਦੀ ਹਰੀਕ੍ਰਿਸ਼ਨ, ਡਾਇਰੈਕਟਰ, ਸੰਸਕ੍ਰਿਤੀ ਵਿਭਾਗ, ਤੇਲੰਗਾਨਾ ਸਰਕਾਰ ਅਤੇ ਸ਼੍ਰੀ ਰਾਜੇਂਦਰ ਸਿੰਘ ਰਾਣਾ, ਪ੍ਰਧਾਨ , ਹਰਿਆਣਾ ਵਿਕਾਸ ਬੋਰਡ, ਸ਼੍ਰੀ ਕ੍ਰਿਸ਼ਨਾ ਮਿਊਜ਼ੀਅਮ, ਕੁਰੂਕਸ਼ੇਤਰ, ਹਰਿਆਣਾ ਸਰਕਾਰ ਵੈਬੀਨਾਰ ਦੇ ਮਹਿਮਾਨ ਬੁਲਾਰੇ ਸਨ। ਦੋਵੇਂ ਸਤਿਕਾਰਤ ਬੁਲਾਰੇ ਆਪਣੇ ਖੇਤਰਾਂ ਵਿੱਚ ਨਿਪੁੰਨ ਹਨ।
ਤੇਲੰਗਾਨਾ ਦੇ ਸੱਭਿਆਚਾਰ ਵਿੱਚ ਏਕਤਾ ਉੱਤੇ ਜ਼ੋਰ ਦਿੰਦੇ ਹੋਏ, ਸ਼੍ਰੀ ਮਮੀਦੀ ਹਰਿਕ੍ਰਿਸ਼ਨ, ਡਾਇਰੈਕਟਰ, ਸੰਸਕ੍ਰਿਤੀ ਵਿਭਾਗ, ਤੇਲੰਗਾਨਾ ਨੇ ਕਿਹਾ, “ਜਦੋਂ ਅਸੀਂ ਸੱਭਿਆਚਾਰਕ ਏਕੀਕਰਣ ਦੀ ਗੱਲ ਕਰਦੇ ਹਾਂ ਤਾਂ ਤੇਲੰਗਾਨਾ ਇੱਕ ਸਮ੍ਰਿਧ ਰਾਜ ਹੈ। ਤੇਲੰਗਾਨਾ ਵਿੱਚ ਭਾਰਤ ਦੇ ਹਰ ਰਾਜ ਦੇ ਲੋਕ ਲੱਭ ਸਕਦੇ ਹਨ। ਅਸੀਂ ਤੇਲੰਗਾਨਾ ਵਿੱਚ ਓਣਮ, ਛਠ ਪੂਜਾ, ਬੀਹੂ, ਪੋਂਗਲ, ਗੁੜੀ ਪੜਵਾ ਮਨਾਉਂਦੇ ਹਾਂ। ਹੈਦਰਾਬਾਦ, ਜੋ ਕਿ ਤੇਲੰਗਾਨਾ ਦੀ ਰਾਜਧਾਨੀ ਹੈ, ਭਾਰਤ ਦੇ ਇਤਿਹਾਸ ਵਿੱਚ ਇੱਕ ਵਿਸ਼ੇਸ਼ ਸਥਾਨ ਰੱਖਦਾ ਹੈ। ਉਨ੍ਹਾਂ ਨੇ ਹਰਿਆਣਾ ਰਾਜ ਦੇ ਹਮਰੁਤਬਾ ਨੂੰ ਵਿਭਿੰਨ ਆਪਸੀ ਸੱਭਿਆਚਾਰਕ ਅਦਾਨ-ਪ੍ਰਦਾਨ ਪ੍ਰੋਗਰਾਮਾਂ ਦਾ ਦੌਰਾ ਕਰਨ ਅਤੇ ਹਿੱਸਾ ਲੈਣ ਦਾ ਸੱਦਾ ਦਿੱਤਾ।
ਹਰਿਆਣਾ ਵਿਕਾਸ ਬੋਰਡ ਦੇ ਪ੍ਰਧਾਨ  ਸ਼੍ਰੀ ਰਾਜੇਂਦਰ ਸਿੰਘ ਰਾਣਾ ਨੇ ਕਿਹਾ, “ਹਰਿਆਣਾ ਦੀ ਧਰਤੀ ਭਾਰਤੀ ਸੰਸਕ੍ਰਿਤੀ ਅਤੇ ਸਭਿਅਤਾ ਦਾ ਪੰਘੂੜਾ ਰਹੀ ਹੈ। ਹਰਿਆਣਾ ਵਿੱਚ ਕੁਰੂਕਸ਼ੇਤਰ, ਜਿਸ ਨੂੰ ਭਗਵਦ ਗੀਤਾ ਦੀ ਧਰਤੀ ਵਜੋਂ ਵੀ ਜਾਣਿਆ ਜਾਂਦਾ ਹੈ, ਭਾਰਤ ਦੇ ਇਤਿਹਾਸ ਵਿੱਚ ਅਹਿਮ ਮਹੱਤਵ ਰੱਖਦਾ ਹੈ। ਹਰਿਆਣਾ ਬਿਹਤਰੀਨ ਦਸਤਕਾਰੀ ਅਤੇ ਹੈਂਡਲੂਮ ਮੇਲਿਆਂ ਦਾ ਘਰ ਹੈ।
ਸ਼੍ਰੀ ਰਾਜੇਂਦਰ ਨੇ ਹਰਿਆਣਾ ਦੀ ਪਵਿੱਤਰ ਧਰਤੀ ਨੂੰ ਹਿੰਦੂਆਂ ਦੀ ਆਸਥਾ ਤੋਂ ਇਲਾਵਾ ਬੁੱਧ ਧਰਮ, ਸਿੱਖ ਧਰਮ ਸੰਪਰਦਾਵਾਂ ਨਾਲ ਜੋੜਿਆ। ਉਨ੍ਹਾਂ ਨੇ ਤੇਲੰਗਾਨਾ ਅਤੇ ਹੋਰ ਰਾਜਾਂ ਦੇ ਲੋਕਾਂ ਨੂੰ ਰਾਜ ਦੀ ਸਮ੍ਰਿਧ ਸੱਭਿਆਚਾਰਕ ਵਿਰਾਸਤ ਬਾਰੇ ਹੋਰ ਜਾਣਨ ਲਈ ਹਰਿਆਣਾ ਦੇ ਪ੍ਰਸਿੱਧ ਤਿਉਹਾਰਾਂ ਦਾ ਦੌਰਾ ਕਰਨ ਦੀ ਪੇਸ਼ਕਸ਼ ਵੀ ਕੀਤੀ।
ਵੈਬੀਨਾਰ ਦੀ ਮੇਜ਼ਬਾਨੀ ਕਰਦੇ ਹੋਏ, ਸੁਸ਼੍ਰੀ ਸੰਗੀਤਾ ਜੋਸ਼ੀ, ਸਹਾਇਕ ਡਾਇਰੈਕਟਰ, ਸੀਬੀਸੀ, ਚੰਡੀਗੜ੍ਹ ਨੇ 'ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ' ਤਹਿਤ 'ਏਕ ਭਾਰਤ ਸ੍ਰੇਸ਼ਠ ਭਾਰਤ' 'ਤੇ ਸੀਬੀਸੀ ਦੇ ਵਿਸ਼ੇਸ਼ ਔਨਲਾਈਨ ਮੁਕਾਬਲੇ ਬਾਰੇ ਜਾਣਕਾਰੀ ਦਿੱਤੀ। ਅੰਤ ਵਿੱਚ, ਸੁਸ਼੍ਰੀ ਸਪਨਾ, ਡਿਪਟੀ ਡਾਇਰੈਕਟਰ, ਸੀਬੀਸੀ, ਚੰਡੀਗੜ੍ਹ ਨੇ ਧੰਨਵਾਦ ਦਾ ਮਤਾ ਪੇਸ਼ ਕੀਤਾ।